เส้นทาง Moderna บริษัทขาดทุนมาทุกปี แต่ปีนี้กำไรแสนล้าน
คงปฏิเสธไม่ได้ว่า Moderna ถือเป็นหนึ่งในผู้ผลิตวัคซีนโควิด 19 ที่กำลังเป็นที่ต้องการของคนทั่วโลก อย่างไรก็ตาม เรื่องที่หลายคนอาจจะยังไม่รู้ก็คือบริษัท Moderna เพิ่งก่อตั้งธุรกิจขึ้นมาในปี 2010 หรือราว 11 ปีก่อน เริ่มต้นจากการเป็นสตาร์ตอัป แต่ปัจจุบัน ได้ก้าวขึ้นมาเป็นบริษัท ที่มีมูลค่า 5 ล้านล้านบาท
17 ส.ค. 2564

เส้นทาง Moderna บริษัทขาดทุนมาทุกปี แต่ปีนี้กำไรแสนล้าน /โดย ลงทุนแมน
คงปฏิเสธไม่ได้ว่า Moderna ถือเป็นหนึ่งในผู้ผลิตวัคซีนโควิด 19 ที่กำลังเป็นที่ต้องการของคนทั่วโลก
อย่างไรก็ตาม เรื่องที่หลายคนอาจจะยังไม่รู้ก็คือบริษัท Moderna เพิ่งก่อตั้งธุรกิจขึ้นมาในปี 2010 หรือราว 11 ปีก่อน เริ่มต้นจากการเป็นสตาร์ตอัป แต่ปัจจุบัน ได้ก้าวขึ้นมาเป็นบริษัท ที่มีมูลค่า 5 ล้านล้านบาท
แล้ว Moderna มีความเป็นมาอย่างไร ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
จริง ๆ แล้ว Moderna เป็นบริษัทผลิตยาสัญชาติอเมริกัน ถูกก่อตั้งขึ้นในรัฐแมสซาชูเซตส์ 
ประเทศสหรัฐอเมริกา ในปี 2010 โดยมีผู้ก่อตั้งก็คือ Derrick Rossi นักชีววิทยาชาวแคนาดา
Derrick Rossi คือผู้ที่ได้พัฒนาวิธีการดัดแปลงเทคโนโลยี mRNA 
ซึ่งเรียกได้ว่าเป็นเทคโนโลยีในการผลิตวัคซีนรูปแบบใหม่
โดยการผลิตวัคซีน mRNA นั้น จะมีจุดเด่นหลายอย่าง ไม่ว่าจะเป็น
- ใช้เวลาในการผลิตน้อยกว่าวัคซีนทั่วไป
- สามารถรองรับการผลิตวัคซีนได้ในปริมาณมาก
- สามารถปรับปรุงวัคซีนเพื่อรองรับไวรัสสายพันธุ์ใหม่ได้ง่ายกว่าเมื่อเทียบกับการผลิตวัคซีนแบบเดิม
หลังจากเริ่มพัฒนาวิธีการดัดแปลงเทคโนโลยี mRNA ไปได้สักพัก Derrick Rossi ได้ไปชวนผู้เชี่ยวชาญอีก 4 คน ซึ่งก็มีทั้งอาจารย์ที่เป็นนักวิทยาศาสตร์ นักชีววิทยาจากมหาวิทยาลัย Harvard และ MIT แพทย์ รวมถึงนักลงทุน เพื่อมาก่อตั้งบริษัทที่ทำธุรกิจพัฒนาเทคโนโลยีชีวภาพ
โดยชื่อ “Moderna” นั้น ก็มาจากการดัดแปลงคำศัพท์ “Modified” และ “RNA” 
กลายมาเป็น “ModeRNA Therapeutics” นั่นเอง
Rossi และกลุ่มผู้ก่อตั้งใช้เวลาเพียง 2 ปีในการดำเนินธุรกิจและนำ Moderna ให้เติบโตขึ้นมาอย่างรวดเร็ว
จนได้รับเงินระดมทุนจนมีมูลค่าการประเมินทะลุระดับ 1 พันล้านดอลลาร์สหรัฐ หรือราว 3.4 หมื่นล้านบาท ขึ้นแท่นเป็นสตาร์ตอัปยูนิคอร์น หลังจากก่อตั้งบริษัทขึ้นมาเพียงไม่กี่ปี
แต่ในช่วงเวลานั้น หลายฝ่ายยังไม่เชื่อว่า Moderna จะประสบความสำเร็จ เพราะว่าบริษัทมีเพียงงานวิจัยพัฒนา ยังไม่ได้ผลิตสินค้าใด ๆ ออกสู่ตลาดเลย
นอกจากนี้ ด้วยความที่ Moderna ในตอนนั้นยังคงเป็นเพียงธุรกิจสตาร์ตอัป ทำให้การเข้าถึงแหล่งเงินทุน จึงทำได้ยาก เพราะนักลงทุนลังเลที่จะให้เงินระดมทุนเนื่องจากความเสี่ยงที่ธุรกิจจะล้มเหลวนั้นมีอยู่สูง
แต่แล้ว Moderna ก็ได้พบกับจุดเปลี่ยนสำคัญ ซึ่งก็ได้เกิดขึ้นในปี 2013
เพราะ “AstraZeneca” บริษัทยาสัญชาติอังกฤษได้สนใจในธุรกิจของ Moderna 
และได้เข้าร่วมให้เงินระดมทุน คิดเป็นมูลค่าราว 8 พันล้านบาท เพื่อให้บริษัทนำไปใช้ในการวิจัย พัฒนาเทคโนโลยี mRNA เพื่อใช้ในการรักษาโรคหัวใจและหลอดเลือด โรคเมตาบอลิซึม หรือก็คือ โรคที่เกิดจากความผิดปกติของกระบวนการเผาผลาญอาหาร เช่น โรคไตและโรคมะเร็ง
 
จนกระทั่งในปี 2018 Moderna ก็ได้จดทะเบียนเข้าตลาดหลักทรัพย์ Nasdaq โดยมีชื่อหุ้นว่า “MRNA” ซึ่งการระดมทุนของ Moderna ถือเป็นการเสนอขายหุ้นแก่ประชาชนทั่วไป (IPO) สำหรับบริษัทที่เกี่ยวข้องกับเทคโนโลยีชีวภาพที่มีมูลค่ามากที่สุดในประวัติศาสตร์
 
โดยมูลค่าบริษัท Moderna ณ ราคา IPO มีมูลค่าประมาณ 2.5 แสนล้านบาท
อย่างไรก็ตาม นับตั้งแต่ Moderna เข้าจดทะเบียนในตลาดหลักทรัพย์
บริษัทแห่งนี้ยังคงขาดทุนมาโดยตลอด จนถึงในปี 2020 ที่ผ่านมา
ในช่วงระหว่างปี 2018 ถึง 2020 บริษัทขาดทุนรวมกันกว่า 55,500 ล้านบาท 
ซึ่งเรื่องดังกล่าวทำให้นักลงทุนจำนวนไม่น้อยพากันถอดใจ
 
แต่ด้วยความที่ Moderna เป็นบริษัทที่ลงทุนมหาศาลในการวิจัยพัฒนาวัคซีน mRNA นั่นจึงทำให้การระบาดของโควิด 19 ที่เกิดขึ้นอย่างไม่มีใครคาดคิด ก็ได้กลายเป็นจุดพลิกผันของบริษัทแห่งนี้ไปโดยปริยาย
เรามาดูผลประกอบการของ Moderna, Inc.
ปี 2018 รายได้ 2,000 ล้านบาท ขาดทุน 13,500 ล้านบาท
ปี 2019 รายได้ 2,000 ล้านบาท ขาดทุน 17,000 ล้านบาท
ปี 2020 รายได้ 27,000 ล้านบาท ขาดทุน 25,000 ล้านบาท
6 เดือนแรก ปี 2021 รายได้ 211,000 ล้านบาท กำไร 134,000 ล้านบาท
เรียกได้ว่าบริษัทมีผลขาดทุนทุกปี แต่เมื่อทุกอย่างเกิดขึ้น ก็ทำให้บริษัทได้กำไรปีนี้หลักแสนล้านบาท
 
โดย 6 เดือนแรกของปี 2021 นี้ยอดขายของ Moderna มาจาก
- ประเทศสหรัฐอเมริกา 59%
- นอกประเทศสหรัฐอเมริกา 41%
ในขณะเดียวกัน Moderna มีการส่งมอบวัคซีนไปแล้วทั้งหมด 301 ล้านโดส ในช่วง 6 เดือนแรกของปีนี้
 
อีกประเด็นที่น่าสนใจคือ Moderna ได้รับออร์เดอร์จองสั่งซื้อวัคซีนล่วงหน้าจากรัฐบาลหลายประเทศ ผ่าน Advance Purchase Agreements (APAs) ในปี 2022 ไปแล้ว โดยมีมูลค่ากว่า 4 แสนล้านบาท
 
จากผลประกอบการที่เติบโตในช่วงที่ผ่านมาและแนวโน้มผลประกอบการในอนาคตที่คาดว่าจะยังเติบโตได้อีก จึงทำให้นักลงทุนหลายรายต่างพากันเข้าซื้อหุ้นของ Moderna ในช่วงที่ผ่านมา 
ส่งผลให้มูลค่าบริษัทของ Moderna นั้น เพิ่มขึ้นแบบก้าวกระโดด
 
จากมูลค่าบริษัท ณ วันที่ IPO ที่ 2.5 แสนล้านบาท 
มาวันนี้มูลค่าของ Moderna เพิ่มมาอยู่ที่ 5 ล้านล้านบาท 
มูลค่าเพิ่มขึ้น คิดเป็น 20 เท่า เมื่อเทียบกับมูลค่า ณ วันที่ IPO 
จากเรื่องราวของ Moderna ในมุมมองของการลงทุน หลายคนก็น่าจะสรุปเหตุการณ์นี้ไม่ต่างอะไรไปจากการถูกแจ็กพอต
แต่ถ้าให้มองย้อนกลับไป แน่นอนว่าคนภายนอก คงมีไม่กี่คนที่รู้ว่า ในอนาคตเทคโนโลยีที่บริษัทกำลังวิจัยและพัฒนา จะก้าวขึ้นมาเป็นเทคโนโลยีสำคัญที่กำลังรักษาผู้ป่วยทั่วโลกอยู่ ณ ตอนนี้
แต่ในมุมของบริษัท Moderna พวกเขาคงมั่นใจอยู่เสมอและตลอดมาว่า
เทคโนโลยี mRNA จะกลายมาเป็นเทคโนโลยีที่โลกต้องการ
จนปัจจุบัน Moderna ก็ได้พิสูจน์ให้เห็นแล้วว่า โลกต้องการเทคโนโลยีของพวกเขาจริง ๆ..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References:
-
-
-
-
-